Cât costă pentru Metrorex protestul spontan de la metrou. Greva a adus pagube uriașe companiei.
Acțiunea ilegală de ocupare a metroului bucureștean a produs pagube de aproape 3 milioane de lei. Pentru că metroul nu a circulat, compensația pentru serviciu public prestat nu va fi încasată. Pentru angajații care au venit la lucru normal, dar nu au putut munci, Metrorex a plătit venituri brute de 339.761 de lei.
Acțiunea ilegală de ocupare a metroului bucureștean a produs pagube de 2.826.642 lei, anunță Metrorex.Compania anunță că a terminat cuantificarea preliminară a pierderilor înregistrate în urma blocării ilegale a circulației metroului din ziua de 26 martie."După media ultimelor trei zile de vineri, pierderile din vânzări sunt estimate la 450.028 lei. Pentru angajații care au venit la lucru normal, dar nu au putut munci, Metrorex a plătit venituri brute de 339.761 de lei. Și acestea sunt pagube provocate companiei", se arată în comunicatul companiei.Și pentru că metroul nu a circulat, compensația pentru serviciu public prestat nu va fi încasată. Valoarea aferentă unui număr mediu de 25.000 km se ridică la 2.036.853 lei.Metrorex se va îndrepta împotriva celor responsabili de aceste pagube folosind toate mijloacele legale la dispoziție.